ร้านปั้นเปาสาขานี้ตั้งอยู่ใกล้ๆประตูสวนดอก ติดร้านผัดไทลุงแก้วที่อยู่ข้างพีพีหมูกระทะ จอดรถได้หน้าร้าน เปิดทุกวัน 7.00 - 21.00 น. มีแค่ที่นั่งรอในร้าน ที่ร้านขายแต่ซาลาเปา หมั่นโถวและขนมจีบ ซาลาเปาลูกไม่ใหญ่มากราคาลูกละ 20 บาท หลังสั่งไปแล้วต้องนั่งรอให้ร้านอุ่นให้ 5 นาที มาร้านครั้งแรกวันนี้ลองไป 3 รส
- ซาลาเปาหมูไข่เค็ม 20 บาท ลูกไม่ใหญ่นัก แป้งนิ่ม หมูรสทั่วไปมีแห้วผสมด้วยรสออกหวานนิดๆ ตัวแป้งเยอะกว่าไส้ ไข่เค็มก็ธรรมดาๆ ให้ 3.3/5
- ซาลาเปาไส้ไข่ลาวา 20 บาท ลูกเล็กกว่ารสแรก ไส้ออกหวานนิดๆ หอมไข่ไม่มาก ไม่ค่อยเค็มและไม่ทะลักมากนัก แค่เกือบๆจะทะลัก เนื้อไข่น้อยแต่รู้สึกได้ถึงไข่แดงที่สุกนิดหน่อย พอใช้ได้ ให้ 3.4/5
- ซาลาเปาไส้ชาเย็น 20 บาท แป้งนิ่มเช่นกัน ไส้ไม่เข้มรสชาเย็นออกแนวครีมธรรมดา หวานนิดๆ ไม่หอม ไม่ออกรสของชาเย็นซักเท่าไหร่ ไม่ค่อยอร่อย ให้ 3.1/5
จากการถามร้านได้ความว่าตัวซาลาเปาเก็บได้ข้างนอก 1 วัน แต่ถ้าแช่ในตู้เย็นจะเก็บได้ 3-4 วันเลย ซาลาเปาของที่นี่เด่นที่ความนุ่มของแป้ง ไส้ไม่เยอะ ลูกไม่ใหญ่นัก รสชาติธรรมดาทั่วไปแต่เด่นที่ความหลากหลายของรสที่ให้เลือกที่มีเยอะจริงๆ ยังไม่แนะนำมากถ้าจะมากินเอาอร่อยแต่จะแนะนำถ้าอยากมากินซาลาเปาไส้แปลกๆ